Zagreb, 3. studenog 2023.g.

**Z A P I S N I K**

sa **30. sjednice** Povjerenstva za odlučivanje o sukobu interesa održane dana 3. studenog 2023.g. godine u prostorijama Povjerenstva za odlučivanje o sukobu interesa, s početkom u 10,30 sati.

**PRISUTNI:** Aleksandra Jozić-Ileković, Ines Pavlačić, Igor Lukač, Nike Nodilo Lakoš i Ana Poljak

**Iz Ureda Povjerenstva:** Ivan Matić, Majda Uzelac, Daniel Žabčić i Mia Jurinić

Predsjedava: predsjednica Povjerenstva za odlučivanje o sukobu interesa Aleksandra Jozić-Ileković.

Predsjednica Povjerenstva poziva članove da se izjasne o tome prihvaćaju li predloženi dnevni red. Utvrđuje se da članovi Povjerenstva jednoglasno prihvaćaju ovako predloženi dnevni red.

**Prelazi se na raspravljanje o 1. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-158/20, obveznik ŽELJKO VUJEVIĆ, zamjenik općinskog načelnika Općine Galovac do 23. svibnja 2021.,** navodi kako jeu navedenom predmetu Povjerenstvo pokrenulo postupak zbog moguće povrede članka 8. i 9. ZSSI/11-a, u svezi sa člankom 27. ZSSI/11-a, koja proizlazi iz propusta da po pisanom pozivu Povjerenstva u podnesenom očitovanju obrazloži nesklad i priloži odgovarajuće dokaze potrebne za usklađivanje prijavljene imovine s podacima o imovini dobivenima od nadležnih tijela. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 8. i 9. ZSSI/11-a, u svezi sa člankom 27. ZSSI/11-a te da mu se za navedenu povredu izrekne sankcija obustava dijela neto mjesečne plaće u iznosu od 265,45 eura na 2 rate, što obrazlaže.

Otvara se rasprava.

Članica Povjerenstva Ines Pavlačić daje protuprijedlog u odnosu na predloženu sankciju te predlaže da se za povredu ne izrekne sankcija obzirom da je od prestanka obnašanja dužnosti zamjenika općinskog načelnika Općine Galovac proteklo više od 12 mjeseci, što i obrazlaže.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-90/21, obveznica TATJANA KARAČIĆ, ravnateljica Uprave u Ministarstvu poljoprivrede te pomoćnica ministra poljoprivrede do 18. veljače 2021.,** navodi kako je u navedenom predmetu Povjerenstvo pokrenulo postupak zbog moguće povrede članka 14. stavka 1. ZSSI/11-a, u svezi s člankom 20. stavkom 3. ZSSI/11-a, koja proizlazi iz primanja naknade za obavljanje funkcije članice Upravnog vijeća ustanove Hrvatski veterinarski institut u iznosu od 2.500,00 kn mjesečno od travnja 2021. do 25. prosinca 2021. u razdoblju nakon prestanka obnašanja dužnosti pomoćnice ministra poljoprivrede. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznica u predmetnom slučaju počinila povredu članka 14. stavka 1. ZSSI/11-a, u svezi s člankom 20. stavkom 3. ZSSI/11-a, te da joj se za navedenu povredu izrekne sankcija opomene.

Otvara se rasprava.

Članica Povjerenstva Ines Pavlačić daje protuprijedlog u odnosu na predloženu sankciju te predlaže da se za povredu ne izrekne sankcija obzirom da je od prestanka obnašanja dužnosti proteklo više od 12 mjeseci, što i obrazlaže.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Član Povjerenstva Igor Lukač kao izvjestitelj u predmetu **M-187/23, na zahtjev obveznice BOJANE PETRIĆ, općinske načelnice Općine Donji Vidovec,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Članica Povjerenstva Ines Pavlačić kao izvjestiteljica u predmetu **M-189/23, na zahtjev obveznice LJUBICE JEMBRIH, općinske načelnice Općine Lobor,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **M-191/23, na zahtjev obveznice KSENIJE KRIVEC JURAK, općinske načelnice Općine Zagorska Sela,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Član Povjerenstva Igor Lukač kao izvjestitelj u predmetu **M-192/23, na zahtjev obveznika VLADIMIRA MATIJEVIĆA, direktora trgovačkog društva Krnjak Komunalac d.o.o. za komunalne djelatnosti,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-248/23, na zahtjev Nadice Žužak, pročelnice Upravnog odjela za opće poslove i društvene djelatnosti Grada Jastrebarskog,** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo da očitovanje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

**Prelazi se na raspravljanje o 8. točci dnevnog reda.**

Članica Povjerenstva Ines Pavlačić kao izvjestiteljica u predmetu **P-259/23, na zahtjev Damira Medveda,** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo da očitovanje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 8. točci dnevnog reda dovršeno.

**Prelazi se na raspravljanje o 9. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-267/23, na zahtjev Tatjane Valle, voditeljice Ureda Hrvatske agencije za civilno zrakoplovstvo,** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo da očitovanje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na 10. točku dnevnog reda**

Član Povjerenstva Igor Lukač izvještava javnost u predmetu **Pp-277/22, obveznik TOMISLAV TOMAŠEVIĆ, gradonačelnik Grada Zagreba,** u kojem je Povjerenstvo utvrdilo kako ne postoje pretpostavke za pokretanje postupka vezano za moguću povredu odredbi ZSSI-a.

Predsjednica Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. Zakona o sprječavanju sukoba interesa postupak glasovanja zatvoren je za javnost.

Sjednica je završena u 11,30 sati.

**Zapisnik sastavio**

**tajnik Povjerenstva: Predsjednica Povjerenstva:**

**Ivan Matić, dipl.iur. Aleksandra Jozić-Ileković, dipl.iur.**